**Budapest Főváros Főpolgármesteri Hivatala**

**BUDAPEST ÖSZTÖNDÍJ PROGRAM keretében pályázatot hirdet**

**A BUDAPEST ÖSZTÖNDÍJ PROGRAM célja:**

* A pályázatot elnyerő felsőoktatási képzésben résztvevő ösztöndíjasok betekintést nyerjenek a Fővárosi Önkormányzat tevékenységébe, megismerjék a helyi közigazgatás rendszerét;
* A diplomamunka megírásához biztosított szakmai anyagok, kutatási és konzultációs lehetőségekkel járuljon hozzá a felsőoktatásban megszerzett elméleti tudás gyakorlatban történő alkalmazásához.

**A PROGRAM jellemzői, feltételei:**

1. **A Program időtartama: 10 hónap**.
2. **A Program kezdési időpontja**: **2016. szeptember, keresztféléves képzés esetén 2017. február.**
3. A **Program résztvevője** lehet **(legfeljebb 20 fő)**, az a

* a magyar állampolgárságú,
* a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkező, vagy
* a harmadik országbeli állampolgárok beutazásáról és tartózkodásáról szóló törvény hatálya alá tartozó bevándorolt, illetve letelepedett jogállású, vagy tartózkodási engedéllyel rendelkező külföldi állampolgárságú,

büntetlen előéletű, cselekvőképes, felsőfokú tanulmányait folytató, **nappali tagozatos, a Program kezdési időpontjában alap- v. mesterképzés utolsó tanulmányi évét megkezdő hallgató**, aki:

1. **valamely fővárosi felsőoktatási intézménnyel hallgatói jogviszonyban áll;**
2. **jó (legalább 4,00 átlag) tanulmányi eredménnyel rendelkezik;**
3. **a diploma megszerzéséhez szükséges szakdolgozatáta Fővárosi Közgyűlés által jóváhagyott átfogó témaköröknek megfelelő tárgyból írja;**
4. angol, német vagy francia legalább középfokú, államilag elismert **nyelvvizsgával rendelkezik;**
5. a diploma megszerzésének évében **30. életévét** nem tölti be.
6. **Az ösztöndíj mértéke:** bruttó 50.000,-Ft/hó/fő

**Jelentkezési határidő: 2016. április 15.**

**Elbírálás határideje: 2016. május 31.**

A pályázati határidő elmulasztása jogvesztéssel jár. A formailag nem megfelelő pályázatok az érdemi elbírálásból kizárásra kerülnek.

A pályázatok véleményezés céljából megküldésre kerülnek a Főpolgármesteri Hivatal szakmailag illetékes szervezeti egységei részére, melynek szakmai egyet nem értése esetén a pályázat az elbírálás további szakaszaiban nem vehet részt.

Az érvényes pályázatot benyújtó jelentkezőket 4 tagú bizottság hallgatja meg. E 4 tagú bizottság a meghallgatásokat követően javaslatot tesz az ösztöndíjak adományozására az Emberi Erőforrások és Nemzetközi Kapcsolatok Bizottsága felé.

Az ösztöndíjak odaítéléséről a Fővárosi Közgyűlés dönt az Emberi Erőforrások és Nemzetközi Kapcsolatok Bizottságának javaslata alapján.

A Fővárosi Közgyűlés fenntartja azt a jogot, hogy a pályázatban feltüntetett adatokat ellenőrizze. Amennyiben az ellenőrzés során kiderül, hogy a pályázó valótlan adatokat állított és az alapján jutott ösztöndíjhoz, a kiutalt összeget vissza kell fizetnie. A Fővárosi Közgyűlés döntése ellen jogorvoslati lehetőségnek nincs helye.

**Jelentkezés módja:**

[Pályázati adatlap](file://FILE1/UGYOSZT/Szem/Humanp/Local%20Settings/Temporary%20Internet%20Files/Content.Outlook/BÖP%200910/PÁLYÁZATI%20ADATLAP.docx) és annak mellékleteinek megküldésével a Főpolgármesteri Hivatal Humán Erőforrás Menedzsment Főosztályának (1052 Budapest, Városház u. 9-11.) címezve, lezárt borítékban, **kizárólag postai úton vagy személyesen,** **a** **„BUDAPEST ÖSZTÖNDÍJ PROGRAM”** jelige feltüntetésével.

A pályázati anyagot két eredeti példányban kérjük megküldeni (az egyik példányt kérjük nem összetűzni).

**A szakdolgozati témák, a pályázati adatlap, valamint a Budapest Ösztöndíj Program részletes szabályait tartalmazó 44/2008. (IX.10.) sz. önkormányzati rendelet megtalálható a** [**www.budapest.hu**](http://budapest.hu/) **oldalon.**